cyanic-selkie/wikianc huggingface dataset:
Kārlis Frīdrihs fon Tranzē-Rozeneks
Dzīvesgājums
Miris 1903. gada 23. martā Turīnā. Tā kā viņam nebija tiešo pēcnācēju, Dzelzavas muižu mantoja viņa brāļadēls Astafs fon Tranzē-Rozeneks.
Vistu un zosu virskārta
Vistu un zosu virskārta (Galloanserae) ir neognatu infraklses (Neognathae) putnu virskārta, kas apvieno divas mūsdienās dzīvojošas kārtas un vairākas izmirušas putnu grupas. Vistveidīgo kārta (Galliformes) un visas izmirušās putnu grupas, kas ir tuvāk radniecīgas vistveidīgajiem putniem, nevis zosveidīgajiem (Anseriformes) tiek apvienotas kopīgā kladā Pangalliformes. Zosveidīgie un vistveidīgie putni ir samērā tuvu radniecīgi, ko apstiprina arī jaunākie DNS pētījumi.
Kopīgās īpašības
Lai gan zoveidīgajiem un vistveidīgajiem putniem ir samērā atšķirīga ekoloģija un morfoloģija, kas ir atbilstoša putnu dzīves veidam, abām grupām joprojām ir vairākas kopīgas īpašības, kas apvieno ūdenī un uz sauszemes dzīvojošās vistu un zosu sugas. Abu grupu sugām ir raksturīga augsta dējība. Gan zosveidīgajiem, gan vistveidīgajiem putniem dējumā parasti ir vairāk kā 5 olas un ļoti bieži vairāk kā 10 olas. Salīdzinoši, piemēram, baložveidīgie vai plēsīgie putni parasti dēj 2 olas, ļoti reti dējot vairāk olu. Lielākā daļa putnu sugu ir monogāmas, bet daļa šīs virskārtas sugu ir poligāmas. Mazuļi pēc izšķilšanās ir ļoti labi attīstīti. Tie uzreiz spēj sekot līdzi saviem vecākiem, paši baroties un ūdensputnu sugu mazuļi dažu stundu vecumā prot peldēt un nirt. Mazuļus sedz labi attīstītas pūkas un tie pat spēj nelielus attālumus lidot, pametot ligzdu.
Starp dažādajām šīs grupas ģintīm ļoti bieži var novērot hibrīdus. Piemēram, pērļvistas ļoti viegli hibridizējas ar mājas vistām vai Indijas pāvu. Savstarpēji sugas nav tuvu radniecīgas, bet spēj radīt veslīgus pēcnācējus.
Sistemātika
Vistu un zosu virskārta (Galloanserae)
Preiļu 1. pamatskola
'''Preiļu 1. pamatskola''' ir vispārējās izglītības iestāde Preiļos, Preiļu novadā. Atrodas Preiļos, Daugavpils ielā 34. Pašreizējā direktore Nora Šņepste.
Skolā ir iespējams apgūt vairākas pamatizglītības programmas.
2015./2016. mācību gadā skolā mācās 475 skolēni, ir 26 klašu komplekti, strādā 48 skolotāji, psihologs, logopēds un sociālais pedagogs.
Skolas vēsture
Skola izveidota 1996. gadā, reorganizējot Preiļu 1. vidusskolu.
2015. gadā Preiļu novada dome pieņem lēmumu atļaut atvērt klašu komplektus ar samazinātu izglītojamo skaitu (1. klasē, 2. klasē un 7. klasē katrā pa trīs klašu komplektiem ar samazinātu izglītojamo skaitu)
Skolas tradīcijas
2015./2016. mācību gadā ir šādas skolas tradīcijas:
Ārpusstundu aktivitātes
2015./2016. mācību gadā ir šādas ārpusstundu aktivitātes:
Jūdaži
Jūdaži ir ciems Siguldas novada Siguldas pagastā. Izvietojies pagasta dienviddaļā Jūdažu ezera krastā pie autoceļa P8 6 km no pagasta centra Peltēm, 10 km no novada domes Siguldā un 59 km no Rīgas.
Apdzīvotā vieta izveidojusies pie bijušās Jūdažu muižas (Judasch) centra. Muiža nodedzināta 1905. gada revolūcijas laikā. Ciems izaudzis padomju gados kā Latvijas Lopkopības un veterinārijas zinātniskās pētniecības institūta piena ražošanas kompleksa «Jūdaži» ciemats. Jūdažos atrodas pasts, veikals un Jūdažu sabiedriskais centrs.
Iedzīvotāju skaita izmaiņas
Esošajās robežās, pēc CSB datiem.
Jak-42
Jak-42 (ru) ir vidēja rādiusa reaktīva pasažieru lidmašīna, kas tika izstrādāta Padomju Savienībā kā aizvietotāja tehnoloģiski novecojušajai Tu-134. Lidmašīnu izstrādāja Jakovļeva Eksperimentālais konstruktoru birojs (ОКБ Яковлева), ražoja Smoļenskas (1977-1981) un Saratovas (1979-2010) aviācijas rūpnīcās.
Vēsture
Lidaparāta izstrādi sākta 1970. gadu vidū, kad PSRS valsts lidsabiedrībai radās nepieciešamība pēc jaunas vidēja darbības rādiusa pasažieru lidmašīnas, lai nomainītu novecojušos Il-18 un Tu-134 modeļus. Ar izstrādi nodarbojās Aleksandra Jakovļeva eksperimentālais konstruktoru birojs. Par pamatu tika izvēlēts 1966. gadā izstrādātais vietējām aviolīnijām paredzētais Jak-40.
Lidmašīna veidota ar pusmonokoka fizelāžu ar zem tās novietotiem spārniem, trim divkontūru turboreaktīvajiem dzinējiem, bultveida spārniem un T veida asti. Pirmais prototips tika uzbūvēts Jakovļeva prototipu rūpnīcā (agrākā rūpnīca Nr. 115) un izmēģinājuma lidojums notika. 1980. gadā ekspluatācijā tika nodots pirmais lidaparāts. 1982. gada 28. jūnijā katastrofā cieta reisa Ļeņingrada—Kijeva lidaparāts ar borta numuru СССР-42529, kas 10 000 m augstumā zaudēja vadāmību mehānisma materiālu noguruma dēļ. Pēc katastrofas Jak-42 ražošana tika pārtraukta, un līdz 1985. gadam tos neekspluatēja.
1988. gadā atsākta jaunās modifikācijas Jak-42D sērijveida ražošanu. Lidaparāts tika eksportēts uz Ķīnu un Kubu. Pēdējais eksemplārs tika izgatavots 2003. gadā. No 178 izgatavotajiem lidaparātiem 93 ir ekspluatācijā, 35 glabāšanā, 9 cietuši katastrofās. Vidējais vecums ir 22,5 gadi.
Pasauļu karš (radio)
"Pasauļu karš" (en) bija ASV radio sērijas The Mercury Theatre on the Air iestudējuma Halovīna sērija CBS kanālā. Tās režisors bija aktieris un vēlākais kinorežisors Orsons Velss. Radio pārraide veidota pēc Herberta Velsa tāda paša nosaukuma romāna motīviem.
Inscenējums tika ieturēts reālistisku ziņu stilā par citplanētiešu iebrukumu Groversmilsā, Ņūdžersijā, un citās vietās ASV un citur pasaulē. Pārraides reālistiskumu pastiprināja tas, ka tajā nebija reklāmu, pirmais pārtraukums notika aptuveni 30 minūtes pēc sākuma.
Nākamajās dienās pēc pārraides daudzos preses izdevumos tika kritizēts "Pasauļu karš", dēvējot to par pārāk reālistisku. Laikrakstos un vēlākajos gados tika uzskatīts, ka pārraidi klausījās līdz 6 miljoniem cilvēku un vairāki miljoni cilvēku izraisīja paniku, domādami, ka ziņas par citplanētiešu iebrukumu ir īstas. Taču patiesībā radiopārraidi klausījās salīdzinoši mazs cilvēku skaits, ap 2% cilvēku no tobrīdējiem radioklausītājiem. Pats Velss pēc pārraides kļuva slavens.
Bankrots
Bankrots ir juridiskas personas maksātnespējas procesa stāvokļa risinājums. Ja tiek atzīta maksātnespēja, parādnieka uzņēmums tiek likvidēts un līdzekļi, kas iegūti no atsavinātās mantas un īpašumiem, tiek atdoti kreditoriem. Bankrota procedūru parasti uzsāk maksātnespējas administrators, kurš vēlāk iesniedz pieteikumu tiesai par maksātnespējas procesa pabeigšanu sakarā ar bankrota procedūras pabeigšanu. Bankrota mērķis ir pēc iespējas pilnīgāk apmierināt kreditoru prasījumus un likvidēt parādnieku.
2018. gada Pasaules čempionāts šahā sievietēm (mačs)
2018. gada Pasaules sieviešu šaha čempionāts notika no 2. līdz 20. maijam Ķīnas pilsētās Šanhajā un Čuncjinā. Tas bija mačs starp 2017. gada Pasaules sieviešu šaha čempionāta uzvarētāju Taņu Džunji un 2015.—2016. gada FIDE sieviešu Grand Prix uzvarētāju Dzjui Veņdzjuņu.
Desmit partiju mačā ar rezultātu 5½ : 4½ uzvarēja pretendente Dzjui Veņdzjuņa un kļuva par Pasaules čempioni.
Mača programma un rezultāts
Kauliņu krāsa tika izlozēta atklāšanas ceremonijā. Laika kontrole bija 90 minūtes pirmajiem 40 gājieniem, pēc tam vēl 30 minūtes partijas nobeigšanai, plus 30 sekunžu pieskaitījums pēc katra izdarītā gājiena, sākot no pirmā.
! !! Reitings !! width=15|1 !! width=15|2 !! width=15|3 !! width=15|4 !! width=15|5 !! width=15|6 !! width=15|7 !! width=15|8 !! width=15|9 !! width=15|10 !! Punkti !colspan="2"| Partija !! 01 !! 02 !! 03 !! 04 !! 05 !! 06 !! 07 !! 08 !! 09 !! 10 !!
Viljams Trosts-Ekongs
Viljams Trosts-Ekongs (en, dzimis ) ir Nigērijas futbolists, spēlē aizsarga pozīcijā, Nigērijas futbola izlases dalībnieks. No 2023. gada pārstāv Grieķijas futbola Superlīgas klubu Saloniku PAOK. No 2020. gada līdz 2023. gadam Trosts-Ekongs pārstāvēja Anglijas Premjerlīgas komandu Watford.
Iepriekš spēlējis Nīderlandes komandās Groningen un Dordrecht, Beļģijas komandā Gent, Norvēģijas komandā Haugesund, Turcijas komandā Bursaspor un Itālijas komandā Udinese.
Nigērijas futbola izlases sastāvā debitējis 2015. gadā. Piedalījies 2018. gada FIFA Pasaules kausā un divos Āfrikas Nāciju kausa turnīros. Izcīnījis bronzas medaļu 2016. gada vasaras olimpiskajās spēlēs.
Sasniegumi
Nigērija
Nikolā Nkulū
Kamerūnas futbola izlases sastāvā debitējis 2008. gadā. Piedalījies 2010. un 2014. gada FIFA Pasaules kausā, kā arī trīs Āfrikas Nāciju kausa turnīros. Ar izlasi uzvarējis 2017. gada Āfrikas Nāciju kausā.
Sasniegumi
Marseille
Kamerūna
Grigorijs Pereļmans
Grigorijs Pereļmans (ru; dzimis ) ir ebreju izcelsmes krievu matemātiķis. Darbi Rīmaņa ģeometrijā un topoloģijā.
2002. gadā internetā publicēja 1904. gadā definētās Puankarē hipotēzes pierādījumu. Līdz 2007. gadam pierādījumu pārbaudīja un atzina par korektu vairāki neatkarīgi matemātiķi. 2000. gadā Kleja Matemātikas institūts t.s. Tūkstošgades prēmijas ietvaros izsludināja 1 000 000 $ balvu par šīs hipotēzes pierādījumu. 2010. gadā institūts atzina, ka ir gatavs izmaksāt prēmiju Pereļmanam. Pereļmans tomēr atteicās saņemt prēmiju, pamatojot to ar morālo klimatu matemātiķu aprindās.
Pats Pereļmans izvairās no publiskās dzīves un intervijām.
Frīmens Daisons
Frīmens Džons Daisons (en; dzimis, miris ) bija angļu izcelsmes amerikāņu fiziķis un matemātiķis. Pazīstams ar darbiem kvantu elektrodinamikā, cietvielu fizikā, astronomijā un kodolinženierijā. Zinātnieka vārdā nosaukta Daisona sfēra.
Dzimis 1923. gadā Krautornā, Bērkšīrā, Anglijā, sociālās darbinieces Mildredas Lusijas un komponista Džordža Daisona ģimenē. 1945. gadā pabeidza matemātikas studijas Kembridžas Universitātē. 1947. gadā pārcēlās uz ASV, lai studētu fiziku Kornela Universitātē. Vairāk nekā 50 gadus dzīvoja Prinstonā. 1953. gadā ieguva ASV pilsonību. Viens no kvantu elektrodinamikas pamatlicējiem. 20. gadsimta piecdesmitajos/sešdesmitajos gados bija viens no projekta Orion (kodolimpulsa raķešu izstrāde) vadītājiem. Vadīja nelielo atomreaktoru TRIGA izstrādi.
Daisons miris 2020. gada 28. februārī, 96 gadu vecumā. Pazīstamā žurnāliste, ciparu tehnoloģiju komentētāja, uzņēmēja Estere Daisone ir Frīmena Daisona meita.
Jirži Šlēgrs
Jirži Šlēgrs (dzimis 1971. gada 30. maijā) ir bijušais čehu hokejists, aizsargs. Savas karjeras laikā Šlēgrs izcīnīja gan Stenlija kausu, gan arī Olimpisko spēļu un Pasaules čempionāta zelta medaļas, tādējādi kļūstot par neformālā Trīs zeltu kluba biedru.
Spēlētāja karjera
Profesionālā spēlētāja karjeru Šlēgrs uzsāka dzimtajā Jihlavā, kad 1987.—88. gada sezonas otrajā pusē debitēja Čehoslovākijas hokeja līgas kluba HC Jihlava sastāvā. Tiesa, kluba sastāvā Jirži nostiprinājās vien 1989.—90. gada sezonā, taču 1992. gada vasarā aizsargs pārcēlās uz Ziemeļameriku.
1992.—93. gada sezonā Šlēgrs savu spēles laiku dalīja starp NHL klubu Vankūveras "Canucks" un AHL klubu Hamiltonas "Bulldogs", taču nākamajā sezonā Šlēgrs "Canucks" rindās aizvadīja jau 78 spēles. 1994.—95. gada sezonas vidū Šlēgrs tika aizmainīts uz Edmontonas "Oilers" vienību, kurā spēlēja līdz 1996. gada vasarai, kad pievienojās Zviedrijas Elitsērijas klubam Sodertalje SK, taču gadu vēlāk atgriezās NHL, spēlējot Pitsburgas "Penguins" rindās.
2001. gada janvārī Šlēgrs tika aizmainīts uz Atlantas "Thrashers" vienību, taču 2001.—02. gada sezonas izskaņā — uz Detroitas "Red Wings", kuras sastāvā Šlēgrs sezonas noslēgumā izcīnīja Stenlija kausu. 2002.—03. gada sezonu Šlēgrs aizvadīja Eiropā, savu spēles laiku dalot starp Čehijas Ekstralīgas klubu HC Litvinov un Krievijas Superlīgas klubu Omskas "Avangard".
2003.—04. gada sezonu Šlēgrs aizvadīja Vankūveras "Canucks" un Bostonas "Bruins" rindās, taču 2004.—05. gada NHL sezonas lokauta laikā atgriezās HC Litvinov sastāvā. Pēc lokauta Jirži aizvadīja vēl vienu sezonu "Bruins" sastāvā, taču tad turpināja savu karjeru HC Litvinov rindās. Lai gan 2010.—11. gada sezonā Šlēgrs vairs nespēlēja, nākamās sezonas izskaņā viņš palīdzēja komandai saglabāt vietu Čehijas Ekstralīgā, kluba sastāvā aizvadot piecas spēles.
Čehoslovākijas izlases sastāvā spēlējis 1991. gada Pasaules čempionātā, kā arī 1992. gada olimpisko spēļu turnīrā, tajā izcīnot bronzas medaļas.
Čehijas izlases rindās spēlējis četros Pasaules čempionātos, 2005. gadā kopā ar izlasi izcīnot zelta medaļas, kā arī 1998. gada Olimpiskajās spēlēs, tajās kļūstot par Olimpisko čempionu.
2017. gada Rīgas domes vēlēšanas
2017. gada Rīgas domes vēlēšanas notika 2017. gada Latvijas pašvaldību vēlēšanās. Vēlēšanu dienā Rīgas domē ievēlēja 60 deputātus. Vēlēšanām tika iesniegti 11 kandidātu saraksti, kas veidoti no 594 kandidātiem.
Rezultāti Rīgas apkaimēs
Rezultāti no Atgāzenes, Beberbeķiem, Berģiem, Bišumuižas, Brekšiem, Buļļiem, Dreiliņiem, Dārziņiem, Kleistiem, Kundziņsalas, Mangaļsalas, Mūkupurva, Salas, Spilves, Sužiem, Trīsciema, Vecdaugavas, Voleriem, Ķīpsalas un Šampētera nav iekļauti, jo šajās apkaimēs neatradās vēlēšanu iecirkņi.
Priekšvēlēšanu aptaujas
Pēc socioloģisko pētījumu kompānijas "Norstat" 2017. gada maija vidū veiktās aptaujas datiem līderpozīcijās atradās "Saskaņas" un GKR apvienotais saraksts, par kuru bija gatavi balsot 41,2 % aptaujāto rīdzinieku. Par savienības "Latvijas Reģionu apvienība" un "Latvijas Attīstībai" (LRA/LA) sarakstu bija gatavi balsot 9,9% aptaujāto, par "Nacionālās apvienības" sarakstu 9,3%, par Jauno Konservatīvo partiju 8,9%, par partiju "Vienotība" — 8,2%, bet par Zaļo un zemnieku savienības sarakstu 6,2% aptaujāto. Šī aptauja prognozēja, ka Rīgas Domē neiekļūs partijas "KPV LV", "No sirds Latvijai", kustība "Par neatkarīgu Latviju!", LSDSP un Eiroskeptiķu Rīcības partija. 10,65% aptaujāto rīdzinieku vēl nebija izlēmuši, par ko balsot.
Vēlēšanu dienā Latvijas Televīzija, LETA un Rīgas Stradiņa universitāte ar socioloģisko un tirgus pētījumu centra SKDS metodoloģisko atbalstu veica aptaujas pie vēlēšanu iecirkņiem (exit poll). Tās liecināja, ka lielāko atbalstu Rīgas Domes vēlēšanās guva "Saskaņas"/"Gods kalpot Rīgai" (balsojuši 42,9% aptaujāto), Latvijas Reģionu apvienība/"Latvijas attīstībai" (17,01%), Jaunā konservatīvā partija (13,57%), "Vienotība" (9,57%) un Nacionālā apvienība (8,26%). Aptauja prognozēja, ka 5% barjeru nav pārvarējušas ZZS (3,19%), "KPV LV" (1,69%), "Par neatkarīgu Latviju!" (1,25%), "No sirds Latvijai" (1,19%), Eiroskeptiķu Rīcības partija (0,75%) un LSDSP (0,63%).
Stendes—Ventspils lauku dzelzceļi
Stendes—Ventspils lauku dzelzceļi bija Ziemeļkurzemes 600 mm sliežu platuma dzelzceļu tīkls, kas pastāvēja no 1916. līdz 1963. gadam, kad tas tika slēgts un nojaukts. Dzelzceļš savienoja Kurzemes ziemeļu piekrastes ostas un ciemus ar Ventspils un Stendes platsliežu dzelzceļa stacijām. Maksimālais dzelzceļa kopgarums tā pastāvēšanas laikā sasniedza 280 kilometrus. Maksimālais vilcienu kustības ātrums bija 20 kilometri stundā. Vēlāk mazbānīša līnijas izmantoja arī pasažieru pārvadāšanai un ilgu laiku tas bija vienīgais satiksmes līdzeklis gar Kurzemes jūrmalas ciemiem. 2010. gadā Ventspils Piejūras brīvdabas muzejā tā apmeklētāju izklaidei tika atjaunots šaursliežu dzelzceļa līnijas posms.
Vēsture
Šaursliežu dzelzceļu izbūvēja ķeizariskās Vācijas militārā pārvalde Oberosts Pirmā pasaules kara sākumā Baltijas jūras krasta apsardzībai izvietoto armijas daļu apgādei un kokmateriālu izvešanai. Tika izmantotas 1915.—1919. gadā Vācijā izgatavotās MI sērijas lokomotīves, vilciena sastāvu bremzēja ar rokas bremzi. Dziļākās un garākās ielejās, lai izvairītos no ietilpīgiem zemes darbiem, uzbērumu vietā tika būvētas līdz pat 1 kilometru garas un 15 metru augstas koka estakādes, kuras bija samērā nedrošas intensīvai ekspluatācijai.
Beidzoties Pirmajam Pasaules karam, vācu armija pameta dzelzceļa tehniku ar noskrūvētām bronzas daļām un bez tvaika sadales mehānismiem. To visu savāca un izremontēja tikai ap 1923. gadu, tomēr dzelzceļa satiksme pēc Pirmā pasaules kara atjaunojās jau 1919. gada novembrī, un to izmantoja gan pasažieru, gan preču pārvadāšanai. 1930. gadu beigās dzelzceļa līniju būtiski pārbūvēja, lai palielinātu vilciena kravnesību: iztaisnoja līkumus, izveidoja uzbērumus mitrākajās vietās, kā arī ievietoja caurtekas. Nolīdzināja Ovišu kalnu, Balto kalnu pie Lielirbes, Stiebru kalnu pie Šlīteres. Tādējādi samazinājās negadījumu skaits uz dzelzceļa. Dzelzceļa līnijas ietekmē būtiski mainījās piekrastes zvejniekciemu ikdiena. Lielā kokmateriālu pieprasījuma dēļ liela daļa zvejnieku nodarbojās ar mežizstrādi. Kokmateriālu transportēšana, izmantojot dzelzceļu, bija ļoti intensīva, visas līnijas garumā gar dzelzceļu atradās nokrauti kokmateriāli. Ar mežizstrādi piekrastes zvejnieki nodarbojās arī iepriekš, bet tā nebija tik intensīva, un kokmateriālus transportēja ar kuģiem. Tādēļ šajā laikā no 256 Mazirbes iedzīvotājiem tikai 14 bija zvejnieki, bet pārējie bija nodarbināti mežizstrādē, kas nesa lielāku peļņu.
Tautsaimniecības krīzes izraisītā bezdarba pārvarēšanai Latvijas valdība 1932. gada rudenī nolēma izbūvēt 50 km garu Ventspils-Popes-Dundagas dzelzceļu. Dzelzceļa būvi uzsāka 1932. gada septembrī, nodarbinot apmēram 600 Vents­pils bezdarbnieku, zie­mas mēnešos noti­ka plaši mežu darbi, kuros vēl papildus darbu atrada ap 750 bezdarbnieki. Dzelz­ceļa būve izmaksāja 378 000 latu (t.i. ap 7000 ls/km). Uzcēla 40 til­tus, no kuriem 5 bija ar dzelzs fermām, krustojot Rindas, Stendes, Lonastes un Pāces upes. Dzelzceļa līnijas būvi pabeidza 1934. gada martā.
Pēc Otrā pasaules kara dzelzceļu izmantoja Padomju armija, būvējot piekrastes aizsardzības objektus Lūžņās, Olmaņos, Lielirbē un Zvaigznītē. Tā kā autoceļu stāvokli bija slikts, tad mazbānīti izmantoja arī pasažieru pārvadāšanai. Vēlāk izbūvēja autoceļu Ventspils—Kolka, tādēļ dzelzceļa līnija zaudēja nozīmi un 1960. gados to likvidēja.
Vilcieni
Dzelzceļa līnijā Ventspils—Dundaga—Talsi—Stende kursēja 1913.—1917. gadā būvētās tvaika lokomotīves ML-611, dažas no tām izgatavotas Vācijas lokomotīvju fabrikā "Henschel". Lokomotīves darbojās ar tvaika katliem, kurus kurināja ar malku. Šādos katlos varēja uzturēt tikai 10 atmosfēras lielu spiedienu, tādēļ lokomotīves maksimālais ātrums bija tikai 9-10 kilometru stundā. Stāvos kāpumos mašīnista palīgs skrēja vilcienam pa priekšu un ar lāpstu bēra uz sliedēm balasta smiltis, lai nebuksētu riteņi. Vēl līdz 1953. gadam lokomotīvē ņēma līdz 3—5 spaiņus smilšu. Laika gaitā vilciena ātrums pieauga no 9 līdz 12, vēlāk — jau līdz 15 kilometriem stundā, bet ap 1938. gadu tas sasniedza 20—25 kilometrus stundā. Tikai 1950. gadā pārtaisītās un uzlabotās lokomotīves attīstīja 30 kilometrus stundā lielu ātrumu. Katrā pasažieru vagonā ierīkoja laukumiņu dzelzs krāsniņas novietošanai apkures periodā. Sākumā apgaismojumam izmantoja sveces, ko ievietoja speciālās lampās, bet vēlāk iekārtoja elektrisko apgaismojumu no lokomotīves ģeneratora. Garkoku vešanai — vienam no galvenajiem pārvadājamo kravu veidiem — izmantoja divasu truļus.
Dzelzceļa līnijas
Ziemeļkurzemes šaursliežu dzelzceļu tīklā bija četras vispārējas lietošanas līnijas ar preču un pasažieru vilcienu kustību un viena meža dzelzceļa līnija Plintiņi—Raķu krogs, kura kalpoja vienīgi kokmateriālu izvešanai.
Ventspils—Mazirbe—Dundaga—Stende
Ap 1920. gadu uz 137 km garās dzelzceļa līnijas bija 74 tilti 2580 m kopgarumā. Tilts, kurš bija uzbūvēts, lai pārvarētu Šlīteres Zilos kalnus, bija 115 m garš un 15 m augsts. Vēlāk izveidoja jaunu dzelzceļa līnijas posmu, lai apietu Šlīteres Zilos kalnus, tādējādi nodrošinot satiksmes drošību un samazinot dzelzceļa uzturēšanas izmaksas.
Vilcienu kustības saraksts (1937. gads)
04.50 Stendes stacijā pienāca vilciens no Rīgas. Mazbānītis atiet no Stendes (06.35) — Talsi (pienāk 07.40, atiet 07.55) — Valdgale (08.28) — Indiņi (09.18) — Cīruļi (10.10) — Plintiņi (11.11) — Dundaga (12.09) — Kurči (12.55) — Mazirbe (15.15) — Sīkrags (16.01) — Lielirbe (16.57) — Miķeļtornis (18.00) — Lūžņa (18.48) — Ovīši (19.58) — Jaunupe (20.38) — Bušnieki (21.37) — Ventspils (pienāk 22.40).
Ventspils (atiet 07.40) — Bušnieki (08.38) — Jaunupe (09.31) — Oviši (10.25) — Lūžņa (11.26) — Miķeļtornis (12.21) — Lielirbe (13.20) — Sīkrags (14.07) — Mazirbe (15.20) — Kurči (17.19) — Dundaga (18.18) — Plintiņi (19.07) — Cīruļi (20.17) — Indiņi (21.01) — Valdgale (21.55) — Talsi (pienāk 22.24, atiet 22.43) — Stende (pienāk 23.50). Vilciens uz Rīgu no Stendes stacijas atiet 01.49.
Stende
Stendes dzelzceļa stacija atvērta 1901. gadā līdz ar dzelzceļa līnijas Ventspils-Ribinska atklāšanu. Stacija atrodas posmā Ventspils —Tukums, Talsu novada Stendes pilsētā. Pirms Pirmā pasaules kara būvētā stacijas ēka nebija saglabājusies, tādēļ 1923. gadā pēc arhitekta A. Medlingera projekta uzbūvēja jaunu stacijas ēku gan šaursliežu, gan platsliežu dzelzceļa apkalpošanai. Stacijas ēka saglabājusies līdz mūsdienām.
Talsi
Talsu stacija bija līniju starpstacija ar lielāko pasažieru un kravu apgrozību, jo apkalpoja vienīgo pilsētu un lielāko apdzīvoto vietu starp abiem līnijas galapunktiem. 1930. gadā pēc arhitektes Lidijas Grīnbergas projekta uzcelta jauna stacijas ēka. Pēc dzelzceļa likvidācijas stacija kalpo Talsu autoostas vajadzībām.
Ventspils
Ventspils dzelzceļa pasažieru stacijas ēka atrodas Dzelzceļnieku ielā 1 un tās ēkai ir piešķirts arhitektūras pieminekļa statuss.
Kuriozi
«Tauta stāsta tā — pa sliedēm braucis vilciens, bet pa ceļu gājusi vecmāmiņa. Labas sirds cilvēks, konduktors uzaicinājis māmiņu sēsties vilcienā — gabaliņu pavizināšot. «Paldies, dēls,» tā atteikusi. «Es šoreiz nevaru kavēties, man jāsteidzas!»» (Jaunākās Ziņas, 1937. gads).
«Jānim Prinčem no Sarkanmuižas pagasta Ovīšu ciema zemes robežas saiet ar dzelzceļa teritoriju. Viņš ņēmis un pārcēlis sava īpašuma sētu, iežogojot arī gabalu dzelzceļa teritorijas un to izmantojis lauksaimniecībai. Dzelzceļš tādu jaunu «zemes dalīšanu» nav atzinis, kādēļ pret žoga pārcēlāju sastādīts protokols.» (Ventas Balss, 1936. gads).
Cleveron
Cleveron AS ir Igaunijas uzņēmums, kas izstrādā un ražo robotizētus pakomātus un Click & collect risinājumus mazumtirdzniecības, pasta sūtījumu un loģistikas nozarei. Tā galvenā mītne atrodas Vīlandē, Igaunijā.
Cleveron risinājumus izmanto uzņēmumi Asda, Canadian Tyre, Decathlon, Falabella, Inditex, Lojas Americanas un Walmart un daudzi citi.
Vēsture
2007. gadā Igaunijas tiešsaistes mēbeļu veikala ON24 loģistikas nodaļa, kas piegādāja preces klientiem, sāka izstrādāt automatizētu pakomātu un programmatūru tam. 2007. gada 25. jūlijā uz loģistikas nodaļas bāzes tika dibināts meitas uzņēmums Infero Logistika OÜ. Tas izvērsa pakomātu tīklu ar zīmolu SmartPOST. 2008. gada 8. aprīlī uzņēmums tika pārdēvēts par SmartPOST OÜ.
2010. gada jūlijā uzņēmuma pakomātu tīklu un zīmola SmartPOST lietošanas tiesības iegādājās Somijas uzņēmums Itella (bijušais Somijas pasts). Savukārt pats uzņēmums turpināja darboties pakomātu risinājumu izstrādes un ražošanas jomā, un 6. augustā SmartPOST OÜ tika pārdēvēts par Cleveron OÜ.
2014. gadā Cleveron iepazīstināja ar pakomātu CleverBox (kopš 2018. gada tas ir pazīstams kā Cleveron 302). Visplašāk to izmanto loģistikas uzņēmumi, piemēram, Itella SmartPost. 2014. gadā Vīlandē tika atvērta uzņēmuma ražotne. Gada beigās Cleveron ieguva klientus Spānijā, Norvēģijā un Brazīlijā.
2016. gadā Cleveron Igaunijā sāka atvērt sūtījumu punktu tīklu CollectNet; tajā izmantoja PackRobot risinājumu. 2017. gadā Cleveron iepazīstināja ar CleverFlex, kas tajā laikā bija pasaulē lielākais robotizētais pakomāts. Kopš 2018. gada šis risinājums ir pazīstams kā Cleveron 402. Ievērojamākie lietotāji ir Inditex (Zara), Falabella Retail, Decathlon.
2018. gadā Cleveron tika nosaukts par Gada uzņēmumu Igaunijā. 2018. gadā tika izmēģināts privātais pakomāts Cleveron 201. Novembrī tika prezentēts pašbraucoša robota kurjera prototipu Lotte, kas varētu nogādāt pakas klienta privātajā pakomātā. Uzņēmums apgalvoja, ka prototips būs gatavs testēšanai uz ielām 2020. gada vasarā.
Ralfs Nemiro
Ralfs Nemiro (dzimis Rīgā) ir latviešu jurists un politiķis, bijušais Latvijas ekonomikas ministrs un 13. Saeimas deputāts. Pārstāvēja partiju "Par cilvēcīgu Latviju" (agrākā KPV LV), šobrīd partijas "Latvija pirmajā vietā" biedrs.
Cleveron
Vēsture
2019. gadā uzņēmums iepazīstināja ar pasaulē pirmo robotizēto pārtikas preču izņemšanas risinājumu Cleveron 501 ar divām temperatūras zonām. Šo risinājumu lieto Igaunijas lielākie pārtikas preču tirgotāji: Coop, Selver un Prisma.
Ralfs Nemiro
Dzīvesgājums
Mācījies Rīgas 94. vidusskolā, studējis Latvijas Universitātes Juridiskajā fakultātē.
Cleveron
Vēsture
2020. gadā Cleveron ieviesa paku nodošanas risinājumu Cleveron 351, kas īpaši piemērots mazajiem uzņēmumiem. Sūtījumu skapīti varēja iegādāties vienu vienību vienlaikus, bez instalēšanas vai IT integrācijas. 2020. gadā tika piedāvāts risinājums farmācijas nozarei Etos, kas veidots uz Cleveron 301 bāzes.
Ralfs Nemiro
Dzīvesgājums
Nemiro strādāja par juristu Nodarbinātības valsts aģentūrā (2001—2002), Ekonomikas ministrijā (2002—2003), SIA "Darts Gard" (2003—2004), zvērinātā notāra Luda Saknes birojā (2004—2015) un ZAB "Rebenoks & Vilders" (kopš 2006).
Cleveron
Vēsture
2021. gadā tika sākta sadarbība ar "Latvijas Pastu", pirmais pasta uzņēmums Baltijā, kas sāka izvērst Cleveron 401 pakomātu tīklu (pirmais atklāts oktobrī Rīgā, pie veikala Rimi A. Saharova ielā). Turklāt Cleveron kopā ar "Latvijas Pasta" meitas uzņēmumu SIA Mailmaster plānoja izveidot atvērtu tīklu ar Cleveron piemājas pakomātiem.
2022. gada janvārī tika paziņots, ka uzņēmumu plāno sadalīt divās daļās, atsevišķā uzņēmumā Cleveron Mobility atdalot autonomo piegādes transportlīdzekļu attīstības biznesu. Uzņēmuma sadalīšanu plānots pabeigt līdz 2022. gada aprīlim.
Ralfs Nemiro
Politiskā darbība
Partijas KPV LV sastāvā 2017. gada Latvijas pašvaldību vēlēšanās ievēlēts Jelgavas novada domē.
2018. gadā ievēlēts 13. Saeimā. No 2019. līdz 2020. gadam bijis ekonomikas ministrs Krišjāņa Kariņa valdībā.
2019. gada 19. jūnijā R. Nemiro pieņēma lēmumu atcelt valsts AS "Latvenergo" padomi. Izveidoto pagaidu padomi vadīja viņa padomnieks un bijušais darba partneris Pāvels Rebenoks, taču pagaidu padome drīz vien pati atkāpās.
2020. gada 16. martā R. Nemiro atkāpās no ekonomikas ministra amata pēc Satversmes aizsardzības biroja lēmuma anulēt pielaidi valsts noslēpumam. Drīz pēc tam atjaunoja Saeimas deputāta mandātu.
2020. gada ārkārtas Rīgas domes vēlēšanās R. Nemiro bija partijas KPV LV saraksta līderis, tomēr saraksts nesaņēma pietiekošu vēlētāju atbalstu un Rīgas domē neiekļuva. 2020. gada nogalē R. Nemiro no partijas "Par cilvēcīgu Latviju" (agrākā KPV LV) izslēdza.
2021. gada oktobrī pret R. Nemiro tika uzsākts kriminālprocess par kukuļdošanu, iesaistoties amatu sadalē Dobeles novada domes vadībā. Gada nogalē kriminālprocess tika izbeigts. 2022. gadā pievienojies Aināra Šlesera izveidotajai partijai "Latvija pirmajā vietā", no kuras saraksta kandidēja 14. Saeimas vēlēšanās, taču netika ievēlēts.
Somaklonālā mainība
Somaklonālā mainība ir iedzimstošas izmaiņas no augu audu kultūrām iegūtajos augos. Izmaiņas var būt genotipiskas vai fenotipiskas, fenotipisku izmaiņu pamatā var būt ģenētiskas vai epiģenētiskas izmaiņas.
Somaklonālās mainības cēloņi
Tipiskas ģenētiskas izmaiņas ir hromosomu skaita izmaiņas, hromosomu struktūras un DNS sekvences izmaiņas. Epiģenētiskas izmaiņas ir gēnu ekspresijas un DNS metilēšanas izmaiņas. Ir izvirzīta hipotēze, ka DNS metilēšanas izmaiņas ir galvenais somaklonālās mainības cēlonis. Somaklonālās mainības biežums ir atkarīgs no auga genotipa, eksplanta donora, barotnes, donora augu vecuma, audu kultūras kultivēšanas apstākļiem un ilguma. Somaklonālā mainība ar īpaši augstu intensitāti novērojama no kallusiem reģenerētos augos. Somaklonālo mainību ietekmē šūnu dediferenciācija, izmantotie fitohormoni (auksīni, citokinīni) un to savstarpējā attiecība, kā arī citi faktori.
Morfoloģiskās izmaiņas augos-reģenerantos parasti iespējams novērtēt vizuāli, tomēr, ja morfoloģiskas izmaiņas somaklonālās mainības noteikšanai nav vizuāli novērtējamas, izmanto molekulārās analīzes. Somaklonālai mainībai ir gan priekšrocības, gan trūkumi.
Somaklonālās mainības priekšrocības
Somaklonālā mainība var kalpot kā alternatīvs ģenētiskās daudzveidības avots, pētījumus veicot in vitro. Ģenētiskā mainība kultūraugu īpašību uzlabošanai var tikt izmantota mutaģenēzi apvienojot ar audu kultūrām. In vitro somakloni var tikt pārbaudīti uz slimību un herbicīdu rezistenci, vides vai ķīmiskā stresa toleranci, kā arī pastiprinātu sekondāro metabolītu produkciju.
Somaklonālās mainības izmantošanas ierobežojumi
Somaklonālās mainības izmantošanu augu selekcijā ierobežo virkne faktoru: tā ir neprognozējama rakstura, izmaiņas var nebūt pārmantojamas vai epiģenētiskas. Bez tam, somaklonālās izmaiņas nav iespējams iegūt visām pazīmēm, šīs izmaiņas bieži ir negatīvā virzienā un reti tiek iegūtas jaunas izmaiņas. Somaklonālā mainība būtiski apgrūtina vienveidīga pavairojamā materiāla iegūšanu in vitro, kā arī dārzkopības un mežsaimniecības nozarēs, kur ātrai nepieciešamo genotipu pavairošanai izmanto audu kultūras. Kā papildus ierobežojums somaklonālās mainības izmantošanai uzskatāms apstāklis, ka izmaiņām pakļautās formas bieži ir sterilas un saimnieciski neizmantojamas, tādējādi ierobežojot to turpmāku pielietošanu.
Somaklonālās mainības samazināšanas paņēmieni
Pastāv dažādi somaklonālās mainības intenstitāti samazinoši pasākumi. Ir zināms, ka subkultūras palielina somaklonālo mainību, tāpēc mikropavairošanas subkultūru skaits būtu jāsamazina līdz minimumam. Kā vēl viens somaklonālās mainības samazināšanas paņēmiens ir izvairīšanās no auksīna 2,4D izmantošanas barotnēs kultivējot in vitro, jo šis hormons tiek izmantots, lai ģenētiskās izmaiņas inducētu.
Krones hidroakumulācijas elektrostacija
Krones hidroakumulācijas elektrostacija (lt) ir uzņēmumam Ignitis gamyba piederoša hidroakumulācijas elektrostacija Lietuvā Kauņas apriņķa Krones seņūnijā. Vienīgā šāda veida elektrostacija Baltijas valstīs.
Uzcelta 1992. gadā. darbojas vienotā kompleksā ar Kauņas HES. Projektētā stacijas jauda ir 1600 MW, tomēr reāli darbojas četri 225 MW (kopā 900 MW) ģeneratori. Zema elektrības pieprasījuma apstākļos (parasti naktī) stacija darbojas sūknēšanas režīmā, nogādājot ūdeni no Kauņas ūdenskrātuves uz augšējo ūdenskrātuvi. Kad novērojama elektrības pieprasījuma palielināšanās, Krones stacija darbojas HES režīmā.
Nemaitones seņūnija
Nemaitones seņūnija ir seņūnija Lietuvā, Kauņas apriņķa Kaišadores rajona pašvaldībā, tās dienvidos. Seņūnija sastāv no 3 seņūnaitijām, tajā ir 26 ciemi un 2 viensētas.
Harijs Ozols
Harijs Ozols (dzimis, miris ) bija latviešu aktieris un dziedātājs.
Miris no aknu vēža, kremēts un apglabāts Rīgas Meža kapos līdzās mātei.
Visvaldis Jankavs
Visvaldis Jankavs bija Latvijas brīvības cīņu dalībnieks, Lāčplēša kara ordeņa kavalieris, žurnālists, ierēdnis, dzejnieks un akadēmiskās vienības Austrums biedrs.
Biogrāfija
Visvaldis Jankavs (Jankaus) piedzima 1895. gada 7.novembrī Vietalvas pagasta Skriņos. Skolas izglītību ieguva Rīgas pilsētas komercskolā, bet pēc tam studēja Rīgas Politehniskajā institūtā Arhitektūras fakultātē. Mācības turpinājis arī Pirmā pasaules kara laikā Maskavā, kad RPI evakuējās uz Krieviju. 1918. gada rudenī atgriezās Latvijā un studēja Baltijas Tehniskajā augstskolā.
1918. gada 6. decembrī brīvprātīgi iestājās Igaunijas armijā, vispirms Narvā aizsargu (kaitselita) vienībā, pēc tam Rakveres pulkā. Dienēja Baltijas bataljonā. Par šīm militārajām gaitām tika apbalvots ar Igaunijas Brīvības cīņu piemiņas zīmi. Latvijas armijā tika iesaukts 1919. gada 6. oktobrī, piedalījās kaujās pret bermontiešiem pie Rīgas. 1919. gada oktobrī V. Jankavs palīdzēja sastādīt Rīgas aizsardzības pozīciju plānu, spēcīgā apšaudē veicot pozīciju fotografēšanu, tā sekmēdams štāba darbību. 15. oktobrī brīvprātīgi pieteicās galīgi izgriezt Rīgas dzelzstiltu, kopā ar 3 kareivjiem spēcīgā ugunī pirmais uzrāpās uz tilta un veica uzdevumu. No Latvijas armijas tika atvaļināts 1920. gada 3. janvārī. Pēc tam pievērsās žurnālistikai. 1922. gadā bija laikraksta "Latvis" līdzstrādnieks. 1923. gadā darbojās kā "Letas" korespondents Maskavā, paralēli turpinājis studijas Latvijas Universitātē. 1927. gadā saņēma Lāčplēša Kara ordeni par cīņām pie Vecā dzelzs tilta 1919. gada oktobrī. No 1933. gada bija Ārlietu ministrijas Preses nodaļas sekretārs. 1939. gadā tika pensionēts. Turpinājis darboties žurnālistikā, rakstīja arī dzeju un stāstus.
1941. gadā tika arestēts un deportēts uz PSRS. 1942. gada 22. aprīlī PSRS leTK Sevišķā apspriede notiesāja V. Jankavu uz 10 gadiem (KPFSR KK 58-10. 58-11). Atradās Astrahaņas cietumā Nr. 1. Par turpmāko likteni ziņu nav.
Alekss Krāls
Alekss Krāls (cz, dzimis ) ir Čehijas futbolists, spēlē pussarga pozīcijā, Čehijas futbola izlases dalībnieks. Kopš 2022. gada Krāls pārstāv Vācijas Bundeslīgas komandu Schalke 04, kas viņu īrē no Spartak Moscow.
Iepriekš spēlējis Čehijas komandās Teplice un Slavia Prague.
Čehijas futbola izlases sastāvā debitējis 2019. gadā. Piedalījies 2020. gada Eiropas čempionātā.
Sasniegumi
Slavia Prague
Šimskas rajons
Šimskas rajons ir Krievijas Novgorodas apgabala administratīvais rajons apgabala rietumu daļā. Rajons robežojas ar Novgorodas apgabala Bateckas rajonu ziemeļos, Novgorodas rajonu ziemeļaustrumos, Staraja Rusas rajonu dienvidaustrumos, Volotas rajonu dienvidos un Soļcu rajonu ziemeļrietumos. Austrumos to apskalo Ilmeņa ezers. Rajons robežojas arī ar Pleskavas apgabala Strugi Krasnijes rajonu un Pļusas rajonu rietumos, kā arī Ļeņingradas apgabala Lugas rajonu ziemeļos
Ielejas
Ielejas var būt:
Šiptona kalns
Šiptona kalns (es) ir augstākais kalns Ugunszemē. Izvietojies Ugunszemes Lielās salas dienvidos Darvina Kordiljeras grēdā. Veidots no metamorfajiem iežiem, Virsotni un nogāzes klāj ledāji. Grēdas lielākā daļa atrodas Alberto de Agostini, bet austrumu daļa — Jendegajas nacionālā parka teritorijā, bet administratīvi ietilpst Čīles Magaljanesas reģiona Tjerras del Fuego provincē.
1834. gadā britu ekspedīcija ar kuģi Beagle Roberta Ficroja vadībā attālināti no Bīgla šauruma noteica grēdas augstāko virsotni un nodēvēja to Čārlza Darvina vārdā par Darvina kalnu par godu viņa 25 gadu jubilejai. 1962. gadā kartēs atzīmētajā grēdas augstākajā virsotnē uzkāpa Ērika Šiptona ekspedīcija, dēvējot to par Darvina kalnu. Vēlāk izrādījās, ka īstais citos kartogrāfiskajos materiālos atzīmētais Darvina kalns atrodas 15 km uz dienvidaustrumiem un tā augstums ir 2438 m. Rezultātā Šiptona ekspedīcijas sasniegtā 2469 m augstā virsotne (pēc citiem datiem — 2568 m) tika nosaukta viņa vārdā.
Žoržs Van der Pūls
Žoržs Van der Pūls (nl) bija Beļģijas jātnieks, divu olimpisko medaļu ieguvējs.
Van der Pūls 1900. gada vasaras olimpiskajās spēlēs Parīzē startēja divās "olimpiskajās" jāšanas disciplīnās. Individuālajā konkūrā viņš kopā ar zirgu Windsor Squire izcīnīja sudraba medaļu, bet augstlēkšanā viņš kopā ar zirgu Ludlow izcīnīja bronzas medaļu. Viņš startēja arī jāšanas medību sacensībās, kuru Starptautiskā Olimpiskā komiteja neuzskata par olimpisko disciplīnu. Viņa rezultāts šajā disciplīnā nav zināms.
Volodars Murzins
Biogrāfija
Ņižņijtagilas šaha skolas audzēknis, bet kopš 2017. gada dzīvo Himkos. 2016. gadā izcīnījis otro vietu Krievijas jauniešu šaha čempionātā U11 vecuma grupā. Vairākkārt pārstāvējis Krieviju Eiropas un pasaules jauniešu šaha čempionātos. 2016. gadā Prāgā uzvarējis Eiropas jauniešu šaha čempionātā U10 vecuma grupā. 2017. gadā ieņēmis trešo vietu Pasaules jauniešu šaha čempionātā U12 vecuma grupā. 2016. gadā uzvarējis Eiropas jauniešu čempionātā šaha ātrspēlē U10 vecuma grupā, bet 2017. gadā bijis labākais Pasaules jauniešu ātrā šaha čempionātā U12 vecuma grupā. 2018. gada augustā Rīgā uzvarējis Eiropas jauniešu šaha čempionātā O12 vecuma grupā.
2022. gada septembrī Čeboksaros dalījis 3.-5. vietu Krievijas šaha čempionāta superfinālā.
Par panākumiem turnīros FIDE 2019. gadā viņam piešķīrusi starptautiskā meistara (IM) nosaukumu.
Holivudas Slavas aleja
Holivudas Slavas aleja (Hollywood Walk of Fame) ir no vairāk nekā 2400 piecstūru zvaigznēm, kas iestrādātas 15 kvartālu garumā Holivudas bulvārī (2,1 km) un 3 kvartālu garumā Vine Street (0,7 km), sastāvoša ietve Holivudā, Kalifornijā, ASV. Zvaigznes ir pastāvīgie publiskie pieminekļi izklaides industrijā panākumus guvušiem cilvēkiem (aktieriem, mūziķiem, režisoriem, producentiem, mūzikas un teātra grupām, izdomātiem tēliem un citiem).
Tas ir populārs tūrisma objekts, 2003. gadā to apmeklēja 10 miljoni cilvēku. Saskaņā ar 2013. gada janvāra datiem, Holivudas Slavas alejā kopumā ir 2488 zvaigznes. 47% zvaigžņu ir piešķirtas kinofilmu kategorijā, 24% — televīzijā, 17% — audio ierakstos, 10% — radio un mazāk nekā 2% — dzīvās uzstāšanās kategorijā. Katru gadu tiek piešķirtas apmēram 20 jaunas zvaigznes. Starp zvaigznēm ir 1,8 m liels atstatums. Slavas alejas konstrukcija tika uzsākta 1958. gadā. Tajā ir divi zvaigžņu pāri, kam ir vienāds nosaukums. Zvaigzne ir piešķirta diviem Harisoniem Fordiem — mēmo filmu aktierim un mūsdienu aktierim —, kā arī diviem Maikliem Džeksoniem — dziedātājam/dejotājam/dziesmu autoram un radio personībai. Lielākā zvaigžņu kolekcija vienai asins radinieku grupai pieder Berimoru ģimenei (7 zvaigznes). 1978. gadā Mikipele kļuva par pirmo izdomāto tēlu, kam tikusi piešķirta zvaigzne Slavas alejā.
Pērļvistu dzimta
Pērļvistu dzimta (Numididae) ir viena no vistveidīgo kārtas (Galliformes) putnu dzimtām, kas pieder pie fazānu virsdzimtas (Phasianoidea). Daži sistemātiķi pērļvistu grupu sistematizē kā fazānu dzimtas (Phasianidae) apakšdzimtu - Numidinae. Pērļvistu dzimtas sugas sastopamas Āfrikā, bet pērļvista (Numida meleagris) ir tikusi domesticēta un ārpus Āfrikas daudzviet pasaulē sastopamas gan savvaļas, gan mājas pērļvistas. Arī Latvijā daudzās vistu audzētavās tiek audzētas pērļvistas.
Izskats un īpašības
Pērļvistu sugas ir samērā lieli putni. Mazākā dzimtā ir melnā pērļvista (Agelastes niger), kuras mazāko indivīdu ķermeņa garums ir 40 cm, svars apmēram 700 g. Lielākā dzimtā ir grifu pērļvista (Acryllium vulturinum), kuras ķermeņa garums var sasniegt 71 cm, svars 1,5 kg.
Pērļvistu dzimtas sugām ir raksturīgs liels, apaļš ķermenis, maza, neapspalvota galva un neapspalvots kakls, lai gan abām cekulaino pērļvistu (Guttera) ģints sugām ir melni spalvu cekuli un grifu pērļvistai (Acryllium vulturinum) ir pūkains pakausis. Lielākajai daļai sugu ir tumši pelēks vai melnīgsnējs apspalvojums, kuru rotā gaiši raibumiņi, atgādinot pērlītes. Tomēr abām melno pērļvistu (Agelastes) ģints sugām iztrūkst gaišie raibumiņi (reizēm raibumi nav arī domesticētajām pērļvistām).
Sistemātika
Pērļvistu dzimta (Numididae)
Karolīna Luhana
Karolīna Luhana (es; dzimusi Buenosairesā) ir Argentīnas starptautiskā lielmeistare šahā (2005).
Biogrāfija
Trīs reizes uzvarējusi Panamerikas junioru šaha čempionātos: 1995. gadā U10 vecuma grupā, 1996. gadā U12 vecuma grupā un 1997. gadā U12 vecuma grupā. Piecas reizes uzvarējusi Argentīnas sieviešu šaha čempionātos (2000, 2001, 2004, 2006, 2015). Divas reizes uzvarējusi Amerikas kontinenta valstu sieviešu šaha čempionātos (2010, 2014). Daudzu starptautisko šaha turnīru laureāte, tajā skaitā uzvarējusi sieviešu lielmeistaru turnīros Rijekā (2008) un Grācā (2010).
2021. gada novembrī Rīgā ierindojusies 45. vietā 2021. gada "FIDE Chess.com Grand Swiss" turnīrā sievietēm.
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Argentīnas komandu Pasaules šaha olimpiādēs, kurās piedalījusies 8 reizes (2002-2016).
Par panākumiem turnīros FIDE 2002. gadā Luhanai piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu. 2007. gadā saņēmusi starptautiskā meistara nosaukumu vīriešiem (IM).
Naudas reizinātājs
Naudas reizinātājs jeb naudas multiplikators ir skaitlis, kas izsaka maksimālo iespējamo plašās naudas attiecību pret bāzes naudu daļēju rezervju bankvedībā. Naudas reizinātāju var aprēķināt no obligātās rezerves procenta.
Skaitlim ir liela nozīme keinsisma makroekonomikas teorijās. Savukārt, saskaņā ar postkeinsismam piederošo endogēnās naudas teoriju, bankas vispirms aizdod un tikai pēc tam sagādā rezerves (skat. zemāk), līdz ar to naudas reizinātāja koncepts endogēnās naudas teorijā tiek uzskatīts par bezjēdzīgu — vienīgais naudas piedāvājuma palielināšanos veicinošais faktors ir iedzīvotāju vēlme aizņemties, atbilstošās rezerves banka var sagādāt vēlāk, piemēram, no centrālās bankas.
Piemēri
Zemāk dotajā piemērā obligātā rezerve ir 20% un tiek pieņemts, ka Jāņa un Mārtiņa izdarītie noguldījumi ir vienīgie šajās bankās.
Sindijalo
Sindijalo ir Sindijas Lozgačovas 2013. gadā izveidots YouTube kanāls, viens no populārākajiem latviešu YouTube kanāliem. Kanāla pamatauditorija ir pusaudži, un tajā tiek augšuplādēta Sindijas Lozgačovas video dienasgrāmata, kā arī ar iepirkšanos, modi un kosmētiku saistīti videoklipi. Viņas skatītākais videoklips ir „Piektdienas rīts ar Sindiju”, kam 2017. gada marta beigās bija gandrīz 140 000 skatījumu.
Naudas reizinātājs
Piemēri
Jānis noguldīja bankā A 100 latus. Uz banku A atnāca Līga, jo vēlējās aizņemties naudu. Tā kā obligātā rezerve ir 20%, banka A varēja Līgai aizdot 80 Ls, paturot 20 Ls obligātajā rezervē. Mārtiņam bija tas, ko Līga bija vēlējusies un viņi norēķinājās, Mārtiņš savukārt noguldīja savus 80 Ls bankā B. Uz banku B atnāca Miķelis, jo gribēja aizņemties naudu, bankai B bija jāatliek 20% obligātā rezerve (80 Ls * 0.2 = 16 Ls), pēc tam tā varēja aizdot Miķelim 64 Ls.
Sindijalo
Tolaik 14 gadus vecā Sindija Lozgačova YouTube kanālu izveidoja 2013. gada 29. jūnijā, bet pirmo videoklipu kanālā augšuplādēja 2013. gada 13. augustā. Pēc pirmā gada kanāls sāka iegūt strauju popularitāti, un 2014. gada augustā Sindijalo bija 24 000 abonentu un kanāla videoklipi pavisam bija skatīti vairāk nekā 1 200 000 miljonus reižu, viņai kļūstot par populārāko YouTube latviešu blogeri. 2018. gada janvārī kanāla abonentu skaits bija pieaudzis jau līdz 43 000 abonentu un video kopējie skatījumi pārsniedza 3 500 000.
Naudas reizinātājs
Piemēri
Pēc Miķeļa aizņemšanās kopējā naudas summa visu iesaistīto cilvēku rīcībā bija 100 + 80 + 64 = 224 Ls, process varētu turpināties, kamēr netiktu sasniegta maksimālā plašās naudas attiecība pret bāzes naudu.
Zemāk redzamajā tabulā doti 10 posmi un jaunu aizdevumu izsniegšana apstājas 11. bankā (īsuma labad).
Maksimālo summu noguldījumos iespējams noteikt no obligātās rezerves aprēķinot naudas reizinātāju ar formulu:
Kur m ir naudas reizinātājs un  R — obligātā rezerve izteikta decimāldaļā. Tādējādi iespējams noteikt, ka maksimālais naudas daudzums noguldījumos augstāk redzamajā piemērā būs 1 / 0,2 = 5 un 100 Ls * 5 = 500 Ls.
2012. gada sākumā Latvijas Saeimas noteiktais obligātās rezerves procents lielākajai daļai Latvijas banku darbību bija 2%. Pie šādas obligātās rezerves naudas reizinātājs būs attiecīgi 1 / 0,02 = 50.
Viedoklis, ka obligātā rezerve nāk pēc aizdošanas
Pretstatā augstāk redzamajai prezumpcijai, ka bankas "atliek" obligāto rezervi, ekonomists Stīvs Kīns (Steve Keen) balstoties uz Nobela laureātu Kydland & Prescott 1990. gada darba Real Facts and a Monetary Myth ir secinājis, ka bankas vispirms aizdod un tikai pēc tam sagādā obligātās rezerves (visticamāk no centrālās bankas).
Viņaprāt, lieks pierādījums tam ir, piemēram, fakts, ka sešās no ESAO valstīm obligātās rezerves apmērs ir 0%.
Kritika
Piemēram, Jānis bankā A aizņēmās 1000 Ls, jo viņš nekavējoties gribēja nopirkt mašīnu, viņam to arī izdevās izdarīt, jo Līga vēlējās pārdot savu lietoto mašīnu. Saņemtos 1000 Ls Līga savukārt izmantoja, lai nekavējoties atmaksātu 1000 Ls aizņēmumu, kas viņai bija tajā pašā bankā A, pēc atmaksas banka varēs šo naudu atkal kādam aizdot vai arī rezervju samazināšanās gadījumā (piemēram, cilvēkiem izņemot daudz noguldītas naudas) tā varētu to "dzēst". Šajā piemērā ir redzams, ka banku radīto "kredītnaudu" nevar pielīdzināt naudas viltošanai vai tml. Naudas viltošanā ir iesaistīts apmāns un naudas viltotājs nevēlētos, lai viltotā nauda nonāk atpakaļ pie viņa. Faktiski bankas caur daļējo rezervju sistēmu savā starpā tikai "pavairo" naudu. Taču augstāk minētajā piemērā vēl netika pieminēts, ka gan Jānis, gan Līga aizņēmās naudu ar 10% likmi — viņi abi bija parādā 1100 Ls. 1000 latiem beidzot apriti un nonākot bankā beigu bilance ir mīnus 200 Ls. Virspusīgi skatoties varētu likties, ka šādu iztrūkumu varētu segt ar "bāzes naudu", respektīvi, ar valsts centrālās bankas izdoto "īsto naudu", taču arī visa nauda, ko izdod (daļēji privātā) centrālā banka ir uz parāda, radīta maksājot par valsts parādzīmēm (kas ir valsts solījums atdot parādzīmes vērtību + procentus).
Kritiķi, lai raksturotu šo sitāciju izmanto apzīmējumu "uz parāda balstīta monetāra sistēma". Pašlaik pasaulē tādas ir praktiski visu valstu monetārās sistēmas.
Kritiķu argumenti
Daži no kritiķu argumentiem.
Piedāvātie risinājumi
Savienotajās Valstīs uz parāda balstītas monetāras sistēmas kritiķu vidū pastāv, pamatā, divas nometnes, vieni, kas politiskajā spektrā sliecas vairāk pa kreisi un otri, kas sliecas pa labi.
Noguldījumu kontekstā, tā sauktā "islāmiskā bankvedība" (Islamic banking) cenšas aizstāt rietumu stila noguldījumus uz procentiem ar noguldītāju naudas ieguldīšanu riska kapitālā ("peļņas-zaudējumu kopīgošanas darījumos" — profit-loss sharing deals), kur pēc naudas aizņemšanās uzņēmējdarbības uzsākšanai uzņēmējs maksās daļu no savas peļņas līdz neatdos riska kapitāla ieguldījumu. Šāda veida noguldījumi nav pretrunā ar Islāma nostāju attiecībā uz augļošanu (naudas aizdošanu uz procentiem), kas Islāmā ir haraam (grēcīga).
Prometejs (filma)
"Prometejs" (en) ir Ridlija Skota 2012. gadā režisētā kinofilma. Galvenās lomas filmā spēlē Noumi Rapasa, Maikls Fasbenders, Gajs Pīrss, Idriss Elba, Logans Māršals-Grīns un Šarlīze Terona. 2012. gadā filma tika nominēta Amerikas Kinoakadēmijas balvai kategorijā "Labākie vizuālie efekti".
Divputekšņu grīslis
Divputekšņu grīslis ir grīšļu dzimtas suga. Savvaļā tā ir sastopama ziemeļu apvidos, tostarp visā Latvijas teritorijā, purvainās pļavās, purvos un slīkšņainās ieplakās mežos.
Apraksts
Divputekšņu grīslis ir daudzgadīgs, 40-80 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņu augšdaļā.